 Iwa ibajẹ riba gbigba gbọdọ dopin ni Naijiria Ṣé Yorùbá bò, wón ní, ohun tó wu ọmọ ó jẹ, ní i rún ọmọ nínú, ọwọ sìkún òfin tẹ àwọn ọmọ àjò ẹṣọ ojú pópó látàrí owó ẹyin ti wọn gbà lọwọ aráàlú. Ogbeni Clement Oladele to jẹ óga àgbà àjọ náà ni ìpínlè Ogun lo ṣalaye okunfa iṣẹlẹ naa. O ni ìjìyà tó dájú wà fún ẹnikẹni tí ó bá lu òfin ninu wọn. O sọrọ yii lasiko to ń bá ilé ise lroyin BBC Yorùbá sọrọ látàrí àwọn ọmọ àjọ náà tí owo tẹ ní ìpínlè náà. Igbimọ apapọ ajọ DSS, ICPC, àti FRSC ni wọn jọ jade ki ọwọ wọn to tẹ awọn oṣiṣẹ ti ọwọ tẹ. Oladele tesiwaju wí pé, ó wá nínú ẹkọ tí wón ń kó gbogbo oṣiṣẹ FRSC pe wọn ko gbọdọ gba riba lọwọ ẹnikẹni. O ni eyi ṣe koko ninu ẹkọ wọn ní ilé ẹkọ ìgbáradì àjọ náà. Ilé iṣẹ FRSC àti àwọn agbófinró tóku yòó yẹwé ọkọ wò Oga agba FRSC kò ṣai fẹnu bá a pé, loorekoore ni wọn yóò máà ṣàyẹwò sí àwọn ọmọ àjọ náà lójú pópó láti mu ẹdínkù ba ìwà ìbàjé owó ẹyin gbígbà. O ni gbogbo awọn ti ọrọ kan ni iwadii lori ẹsun naa ti bẹrẹ fun ati pe ijiya wa fun awọn ti ade ọrọ naa ba ṣimọ lori. Ṣe laipe yìí ni ọwọ ṣìkún àwọn agbófinró tẹ pupọ lára àwọn ọmọ àjọ náà ni ìpínlè Ogun, Kogi àti àwọn Ìpínlẹ Abia, Ebonyi àti Imo ni ila oorun guusu Naijiria. Ọwọ òfin ti tẹ àwọn oṣiṣẹ aabo oju popo mẹtadinlogoji nitori rìbá gbígbà . : FRSC: èyí kọ ni ìgbà àkọkọ tí èyí máa ṣẹlẹ 